Vyhodnotenie medzirezortného pripomienkového konania

Informácia o transpozičnom deficite a harmonograme jeho odstránenia 

Spôsob pripomienkového konania	 	
Počet vznesených pripomienok, z toho zásadných	17  / 3 	
Počet vyhodnotených pripomienok	15 	
		
Počet akceptovaných pripomienok, z toho zásadných	11  / 3 	
Počet čiastočne akceptovaných pripomienok, z toho zásadných	2  / 0 	
Počet neakceptovaných pripomienok, z toho zásadných	2  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo pôdohospodárstva Slovenskej republiky 	 	 	x 	 	
2 .	Ministerstvo výstavby a regionálneho rozvoja Slovenskej republiky 	1 (1o,0z) 	 	 	 	
3 .	Štatistický úrad Slovenskej republiky 	2 (0o,2z) 	 	 	 	
4 .	Úrad geodézie, kartografie a katastra Slovenskej republiky 	 	 	x 	 	
5 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
6 .	Úrad pre verejné obstarávanie 	 	 	x 	 	
7 .	Úrad priemyselného vlastníctva Slovenskej republiky 	 	 	x 	 	
8 .	Správa štátnych hmotných rezerv Slovenskej republiky 	 	 	x 	 	
9 .	Generálna prokuratúra Slovenskej republiky 	 	 	x 	 	
10 .	Protimonopolný úrad Slovenskej republiky 	 	 	x 	 	
11 .	Ministerstvo kultúry Slovenskej republiky 	1 (1o,0z) 	 	 	 	
12 .	Ministerstvo práce, sociálnych vecí a rodiny Slovenskej republiky 	 	 	x 	 	
13 .	Ústredie práce, sociálnych vecí a rodiny 	 	 	 	x 	
14 .	Centrum pre medzinárodnoprávnu ochranu detí a mládeže 	 	 	 	x 	
15 .	Národný bezpečnostný úrad 	 	 	 	x 	
16 .	Podpredseda vlády SR pre vedomostnú spoločnosť, európske záležitosti, ľudské práva a menšiny 	 	 	 	x 	
17 .	Národná banka Slovenska 	 	 	x 	 	
18 .	Európske spotrebiteľské centrum 	 	 	 	x 	
19 .	Ministerstvo hospodárstva Slovenskej republiky 	 	 	x 	 	
20 .	Ministerstvo zdravotníctva Slovenskej republiky 	1 (1o,0z) 	 	 	 	
21 .	Odbor vládnej agendy Úradu vlády 	1 (1o,0z) 	 	 	 	
22 .	Ministerstvo vnútra Slovenskej republiky 	 	 	x 	 	
23 .	Ministerstvo financií Slovenskej republiky 	2 (2o,0z) 	 	 	 	
24 .	Ministerstvo školstva Slovenskej republiky 	 	 	x 	 	
25 .	Ministerstvo zahraničných vecí Slovenskej republiky 	 	 	x 	 	
26 .	Ministerstvo obrany Slovenskej republiky 	1 (1o,0z) 	 	 	 	
27 .	Najvyšší kontrolný úrad Slovenskej republiky 	 	 	x 	 	
28 .	Úrad jadrového dozoru Slovenskej republiky 	 	 	x 	 	
29 .	Ministerstvo životného prostredia Slovenskej republiky 	3 (3o,0z) 	 	 	 	
30 .	Štátny dopravný úrad 	 	 	 	x 	
31 .	Ministerstvo dopravy, pôšt a telekomunikácií Slovenskej republiky 	3 (2o,1z) 	 	 	 	
32 .	Úrad vlády Slovenskej republiky 	 	 	 	x 	
33 .	Ministerstvo spravodlivosti Slovenskej republiky 	 	2 (2o,0z) 	 	 	
34 .	Úrad pre reguláciu sieťových odvetví 	 	 	x 	 	
	SPOLU	15 (12o,3z) 	2 (2o,0z) 	17 	7 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MVRR SR 	k časti III. Nesplnené úlohy - 1. Smernica Európskeho parlamentu a Rady 2007/2/ES zo 14. marca 2007, ktorou sa zriaďuje infraštruktúra pre priestorové informácie v Európskom spoločenstve (Inspire) 
Návrh zákona o národnej infraštruktúre pre priestorové informácie, ktorého gestorom je Ministerstvo životného prostredia SR, bude opätovne predložený na rokovanie Legislatívnej rady vlády SR. 	O 	A 	Stav legislatívneho procesu obsahujúci informáciu o opätovnom predložení návrhu zákona na rokovanie Legislatívnej rady vlády SR bol obsiahnutý už vo verzii materiálu, ktorá bola predmetom medzirezortného pripomienkového konania. Doplnený dátum opätovného prerokovania - 25. august 2009. 	
ŠÚ SR 	K návrhu uznesenia vlády 
Žiadame v časti B. ukladá a v časti Vykonajú vypustiť slová "predsedníčke/a Štatistického úradu SR“ vo väzbe na vykonanú notifikáciu tejto smernice ES a uplatnenú zásadnú pripomienku k vlastnému materiálu. 
 	Z 	A 	Pripomienka zapracovaná v plnom rozsahu. Predsedníčka Štatistického úradu SR vypustená z textu návrhu uznesenia. 	
ŠÚ SR 	K materiálu k III. časti Nesplnené úlohy, bod 8. 

Žiadame bod 8 vypustiť, nakoľko 11. 8. 2009 bola Štatistickému úradu SR písomne potvrdená formálna notifikácia Smernice Európskeho parlamentu a Rady 2009/42/ES zo 6. mája 2009 o štatistických údajoch o námornej nákladnej a osobnej doprave (prepracované znenie), prostredníctvom notifikačnej databázy Generálneho sekretariátu Európskej komisie, ako právne irelevantnej voči SR. Odôvodnenie irelevantnosti s autorizovaným notifikačným formulárom a vyjadrenie zásadnej pripomienky na vypustenie uvádzaného transpozičného deficitu z uvedených dôvodov bolo dňa 11. 8. 2009 zaslané sekcii vládnej legislatívy Úradu vlády SR listom č. 103-0090/2009 VSÚ Štatistického úradu SR. 
 	Z 	A 	Smernica uvedená v bode 8 časti III. materiálu vypustená v zmysle pripomienky. 	
MK SR 	K časti III. bod 6 
Žiadame vypustiť bod 6, nakoľko Smernica Európskeho parlamentu a Rady 2009/24/ES z 23. apríla 2009 o právnej ochrane počítačových programov je kodifikovaným znením smernice 91/250/EHS v znení smernice Rady 93/98/EHS z 29. októbra 1993 o harmonizácii trvania autorského práva a niektorých príbuzných práv. 
Smernicou 93/98/EHS bolo zrušené ustanovenie čl. 8 smernice 91/250/EHS, v dôsledku čoho bola doba ochrany v trvaní 50 rokov (po smrti autora) predĺžená, aj pre oblasť počítačových programov, na 70 rokov (po smrti autora). 
Prijatím zákona č. 383/1997 Z. z. Autorský zákon a zákon, ktorým sa mení a dopĺňa Colný zákon v znení neskorších predpisov bola doba ochrany predĺžená na 70 rokov po smrti autora, čím došlo k harmonizácii slovenskej autorskoprávnej úpravy s európskou. Nakoľko rovnakú dobu ochrany upravuje aj platný a účinný autorský zákon (z. č. 618/2003 Z. z. o autorskom práve a právach súvisiacich s autorským právom (autorský zákon) v znení neskorších predpisov), možno konštatovať, že slovenská autorskoprávna úprava je plne harmonizovaná s právom EÚ. 

 	O 	N 	Nakoľko opatrenie potrebné na odstránenie deficitu, ktorým je "v prípade konštatovania úplného prebratia pôvodnej smernice Rady 91/250/EHS zo 14. mája 1991 o právnej ochrane počítačových programov v znení smernice 93/98/ES je potrebné notifikovanie všetkých právnych predpisov, ktorými bola pôvodná smernica a všetky jej zmeny a doplnenia prebraté" nebolo zrealizované, nie je možné vypustiť predmetnú smernicu z materiálu. V prípade, že MK SR je presvedčené o plnej kompatibilite slovenského právneho poriadku s kodifikovaným znením smernice, postačí vykonať notifikáciu prostredníctvom notifikačnej databázy EK. 	
MZ SR 	 
K horeuvedenému materiálu Vám zasielame nasledovné stanovisko podľa jednotlivých častí materiálu. 

Časť II. Nesplnené úlohy – (tzv. starý deficit): 

7. Smernica Komisie 2006/86/ES z 24. októbra 2006, ktorou sa vykonáva smernica Európskeho parlamentu a Rady 2004/23/ES, pokiaľ ide o požiadavky na spätné sledovanie, o oznamovanie závažných nežiaducich reakcií a udalostí a o určité technické požiadavky na kódovanie, spracovanie, konzervovanie, skladovanie a distribúciu ľudských tkanív a buniek, ktorej gestorom je Ministerstvo zdravotníctva SR. 

Podľa Plánu legislatívnych úloh vlády Slovenskej republiky na rok 2008, schváleného uznesením vlády Slovenskej republiky z 9. januára 2008 č. 6, malo Ministerstvo zdravotníctva Slovenskej republiky predložiť v termíne do 1. augusta 2008 úlohu č. 11 ,,Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 622/2007 Z.z., ktorým sa ustanovujú podrobnosti o spracovaní, uschovaní, skladovaní alebo distribúcii tkanív a buniek a o hlásení a vyšetrovaní nežiaducich reakcií a udalostí a prijatých opatreniach“, ktorým má byť prebratá vyššie uvedená právna norma. 

Úlohu nebolo možné splniť v danom termíne, keďže prebratie čl. 10 Smernice Komisie 2006/86/ES, ktorý mal byť obsahom Nariadenia vlády Slovenskej republiky spoločne s prílohou VII smernice, je viazané na Európsky systém kódovania. To bude možné až po stanovení jedinečného európskeho identifikačného kódu, ktorý bude potrebný na splnenie tejto úlohy – a to na základe podrobných usmernení, ktoré poskytne Európska Komisia. Nakoľko sa tak doteraz nestalo Ministerstvo zdravotníctva Slovenskej republiky, preto nemôže pripraviť návrh nariadenia vlády Slovenskej republiky tak, aby bol zabezpečený jednotný systém Európskeho kódovania vo všetkých tkanivových zariadeniach. 

Ministerstvu zdravotníctva SR bolo taktiež odstúpené stanovisko Európskej Komisie k transpozícii čl. 10, v ktorom sa uvádza, že usmernenie by malo definovať kritické prvky pre náležité zavedenie národných opatrení potrebných na implementáciu kódovacieho systému, preto je logické a akceptovateľné pre Komisiu, že členské štáty počkajú, kým bude usmernenie k dispozícii, pred tým, než transponujú čl. 10 predmetnej smernice. 
Na základe uvedeného, sme listom č. 18758-2/2009 OZS požiadali predsedu vlády o súhlas s odkladom termínu splnenia úlohy B.17 uznesenia vlády SR č. 294 z 28. marca 2007 do 30. 9. 2010. 

Časť IV. Konania vedené voči Slovenskej republike: 

11. Smernica Rady 89/105/EHS 
Ministerstvo zdravotníctva Slovenskej republiky zaslalo Ministerstvu zahraničných vecí Slovenskej republiky list č. 18234-1/2009-OL zo dňa 29.7.2009, ktorého predmetom je žiadosť o predĺženie lehoty o tri mesiace do 26. novembra 2009 na prijatie opatrení s cieľom vyhovieť obsahu odôvodneného stanoviska Komisie Európskych spoločenstiev č. SG-Greffe(2009)D/3818, príloha K(2009) 4773 zo dňa 26. júna 2009 k porušeniu č. 2006/4618 z dôvodu nezabezpečenia súladu so smernicou č. 89/105/EHS z 21. decembra 1988 o transparentnosti opatrení upravujúcich stanovovanie cien humánnych liekov a ich zaraďovanie do vnútroštátnych systémov zdravotného poistenia ako aj s článkom 28 Zmluvy o ES. 

15. Smernica Rady 93/42/EHS zo 14.júna 
Deficit bol odstránený nariadením vlády, Slovenskej republiky č. 610, zo 17. decembra 2008, ktorým sa mení a dopĺňa nariadenie vlády Slovenskej republiky č. 569/2001 Z. z., ktorým sa ustanovujú podrobnosti o technických požiadavkách a postupoch posudzovania zhody diagnostických zdravotníckych pomôcok in vitro, ktoré nadobudlo účinnosť od 1.1.2009. 

20. Smernica Európskeho parlamentu a Rady 2006/7/ES z 15. februára 2006 o riadení kvality vody určenej na kúpanie, ktorou sa zrušuje smernica 76/160/EHS bola z hľadiska Ministerstva zdravotníctva SR plne transponovaná nariadením vlády SR č. 87/2008 Z. z. o požiadavkách na prírodné kúpaliská. Povinnosť transponovať ustanovenia smernice vyplýva aj Ministerstvu životného prostredia SR, táto povinnosť bude splnená až prijatím a notifikovaním návrhu zákona, ktorým sa mení a dopĺňa zákon č. 364/2004 Z. z. o vodách. Úplná transpozícia tejto smernice bude vykonaná až po schválení uvedeného návrhu zákona. Notifikačný proces v tomto prípade zabezpečuje Ministerstvo živostného prostredia SR. 
 	O 	A 	Pripomienka Ministerstva zdravotníctva SR potvrdzuje skutočnosti, ktoré sú známe a čiastočne uvedené v materiáli. 	
OVA 	m. č. 2078-5/2009/SVL OTP 
Stanovisko odboru vládnej agendy ÚV SR k „Informácii o transpozičnom deficite a harmonograme jeho odstránenia“ (č. m. 2078-5/2009/SVL OTP) 

Z hľadiska technických a jazykových úprav uplatňujeme k materiálu tieto pripomienky: 

I. Návrh uznesenia: 
A.1.: za „odstránenia“ doplniť bodkočiarku 
B.1., 2. r.: za „informácii“ doplniť čiarku 
B.2., 2. r.: za „záležitosti“ doplniť bodku 

II. Predkladacia správa: 
ods. 4, 1. r.: medzi slová „úloh uložených“ vložiť čiarku 

III. Materiál: 
str. 1, ods. 1, 4. r.: „spoločenstva“ nahradiť „Spoločenstva“ 
11. r.: medzi slová „smerníc je“ vložiť čiarku 
str. 4, 7., Stav..., ods. 2, 2. r.: „do doby“ nahradiť „do času“ 
str. 5, ods. 2, Stav..., 6. r.: „ešte“ nahradiť „sa ešte“ 
str. 6, ods. 2, 11. r.: „v súlade s ktorými“ nahradiť „s ktorými v súlade“ 
ods. 3, 2. r.: medzi slová „úprava obsiahnutá“ vložiť čiarku 
6. r.: „v rámci ktorej“ nahradiť „v ktorej rámci“ 
str. 9, 9., Stav..., 3. r.: „ešte“ nahradiť „sa ešte“ 
str. 10, 12., Opatrenia..., 3. r.: medzi slová „štátov týkajúcich“ 
str. 11, IV., ods. 2, 4. r.: „V prípade, ak“ nahradiť „V prípade, keď“ 
str. 12, ods. 2, 1. r.: „že“ nahradiť „keď“ 
za „ES“ vložiť čiarku 
3., 2. r.: „energiou, a“ nahradiť „energiou a“ 
4., 1. r.: medzi slová „vtáctva zmenenej“ vložiť čiarku 
str. 15, 22., 1. r.: „Smernica“ nahradiť „smernica“ – aj vo všetkých ďalších prípadoch a 
gramatických pádoch 
str. 16, 27., Dôvod..., 1. r.: „dialničnej“ nahradiť „diaľničnej“ 
2. r.: „a.s.“ nahradiť „a. s.“ 
32., 2. r.: za „ES“ vložiť čiarku. 

 	O 	ČA 	Gramatické úpravy zapracované do príslušných textov, s výnimkou pripomienok týkajúcich sa oficiálnych názvov právnych aktov, ktoré boli publikované v Úradnom vestníku Európskej únie, čím sa stali záväznými pre SR. 	
MF SR 	k časti II. Nesplnené úlohy – bod 5: 
Smernica Rady 2008/55/ES z 26. mája 2008 o vzájomnej pomoci pri vymáhaní pohľadávok týkajúcich sa určitých poplatkov, odvodov, daní a ďalších opatrení (kodifikované znenie) bude úplne transponovaná návrhom zákona o medzinárodnej pomoci pri vymáhaní niektorých finančných pohľadávok, ktorý bude predložený na rokovanie vlády dňa 19.8.2009 a následne na rokovanie Národnej rady SR s navrhovaným termínom účinnosti od 1.12.2009, 

 	O 	A 	Stav legislatívneho procesu aktualizovaný. 	
MF SR 	k časti III Nesplnené úlohy (tzv. „nový deficit“) – bod 5: 
Smernica EP a Rady 2009/14/ES z 11. marca 2009, ktorou sa mení a dopĺňa smernica 94/19/ES o systémoch ochrany vkladov, pokiaľ ide o úroveň krytia a výplatnú lehotu bola transponovaná k dátumu 30.6.2009 úplne zákonom č. 276/2009 Z. z. o opatreniach na zmiernenie vplyvov globálnej finančnej krízy na bankový sektor a o zmene a doplnení niektorých zákonov a notifikovaná Komisii v databáze „Notifikácia národných výkonných opatrení“ spolu s tabuľkou zhody dňa 6.8.2009. 	O 	A 	Smernica uvedená v bode 5 časti III. materiálu vypustená v zmysle pripomienky. 	
MO SR 	K IV. časti ôsmemu bodu 
 
Navrhujeme vypustiť Ministerstvo obrany Slovenskej republiky zo spolugestorstva pri Smernici Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní. 

Odôvodnenie: 
Podľa uznesenia vlády Slovenskej republiky č. 962 z 10. októbra 2001 k materiálu - Návrh na určenie gestorského ústredného orgánu štátnej správy zodpovedného za transpozíciu smerníc a vypracovanie tabuliek zhody k návrhom slovenských všeobecne záväzných právnych predpisov - Ministerstvo obrany Slovenskej republiky nie je určené ako spolugestor k uvedenej smernici.  	O 	N 	Podľa neskoršieho uznesenia vlády SR č. 983 zo 14. októbra 2003 k materiálu - "Návrh na určenie gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom slovenských všeobecne záväzných právnych predpisov..." bolo k smernici 2000/78/ES určené ako spolugestor aj Ministerstvo obrany SR. 	
MŽP SR 	Časť II. Nesplnené úlohy (tzv. „starý deficit“ )  
bod 2 Stav legislatívneho procesu - navrhujeme vypustiť duplicitné slová „vrátil prezident Národnej rade SR na opätovné prerokovanie.“. 	O 	A 	Duplicitne uvedený text vypustený v zmysle pripomienky. 	
MŽP SR 	Všeobecne 
Vzhľadom na narastajúci počet transpozičných deficitov, resp. konaní vedených voči SR, odporúčame materiál v budúcnosti spracovať výhradne v prehľadnejšej tabuľkovej forme. 	O 	A 	Do budúcnosti je možné uvažovať o takejto forme vyhotovenia materiálu. 	
MŽP SR 	Časť IV. Konania vedené voči Slovenskej republike  
bod 13 Štádium konania – navrhujeme slová „vo veci lesohospodárskych činností vo Vysokých a Nízkych Tatrách“ nahradiť slovami „vo veci vymedzenia osobitne chránených území“. 
Konanie vedené voči SR vo veci lesohospodárskych činností vo Vysokých a Nízkych Tatrách vedené pod číslom 2006/4717 bolo rozhodnutím EK zo dňa 14. 4. 2009 ukončené. 
V materiáli nie je uvedené konanie č. 2007/4274 vo veci administratívnych prekážok pre voľný pohyb rastlín a živočíšnych exemplárov nariadenia 97/338/ES a 865/2006 (CITES) a rovnako ani konanie č. 2009/2112 vo veci nepredloženia informácií pre posúdenie pokroku plnenia Rámcového dohovoru. 
 	O 	ČA 	V časti IV. bode 13 bol v časti "Štádium konania" vyšpecifikovaný správny dôvod začatia konania voči SR v súlade s pripomienkou. 
Čo sa týka ďalších dvoch konaní, ktoré podľa predmetnej pripomienky nie sú uvedené v prehľade konaní, je potrebné odkázať na textovú časť časti IV., ktorá špecifikuje druhy konaní, o ktorých sú v tejto časti uvedené informácie. Uvádzacia veta pred výpočtom konaní znie "Konania proti Slovenskej republike boli začaté vo vzťahu k nasledovným smerniciam2:", pričom v poznámke pod čiarou k odkazu 2 je uvedené, že materiál neobsahuje výpočet všetkých konaní, ale len tie konania, ktoré sa týkajú absencie notifikácie alebo transpozície smerníc, nesprávnej transpozície smerníc alebo nesprávnej aplikácie smerníc v praxi. Keďže konania 2007/4274 a 2009/2112 sa týkajú konaní začatých kvôli porušeniu povinností vyplývajúcich z nariadení príp. rozhodnutí Európskych spoločenstiev, nie je dôvod na ich začlenenie do materiálu týkajúceho sa transpozičného deficitu smerníc.  	
MDPT SR 	K časti III materiálu – nesplnené úlohy, tzv. „nový deficit“ 
1. K bodu 4 na str. 8, Smernica Európskeho parlamentu a Rady 2008/68/ES z 24. septembra 2008 o vnútrozemskej preprave nebezpečného tovaru: 

Pripomienka obyčajného charakteru k časti Stav legislatívneho procesu: 
text „návrh zákona, ktorým sa mení a dopĺňa zákon Národnej rady Slovenskej republiky č. 168/1996 Z. z. o cestnej doprave v znení neskorších predpisov a o zmene a doplnení niektorých zákonov bol 13. júla 2009 predmetom rokovania Hospodárskej a sociálnej rady SR s odporúčaním pokračovať v ďalšom legislatívnom konaní“ nahradiť nasledovne: 
„návrh zákona, ktorým sa mení a dopĺňa zákon Národnej rady Slovenskej republiky č. 168/1996 Z. z. o cestnej doprave v znení neskorších predpisov a o zmene a doplnení niektorých zákonov bol odoslaný na rokovanie vlády SR dňa 24. 7. 2008 a je zaradený na rokovanie vlády SR, ktoré sa bude konať dňa 19. 8. 2009 ako 6. bod“. 

2. Na str. 10 a 11 body 12 až 15 žiadame vypustiť. 
Zdôvodnenie: MDPT SR notifikovalo kodifikované znenia týchto smerníc: 
- Smernica Európskeho parlamentu a Rady 2009/58/ES z 13. júla 2009 o spojovacom zariadení a spätnom chode pre kolesové poľnohospodárske alebo lesné traktory, 
- Smernica Európskeho parlamentu a Rady 2009/59/ES z 13. júla 2009 o spätných zrkadlách pre kolesové poľnohospodárske alebo lesné traktory, 
- Smernica Európskeho parlamentu a Rady 2009/60/ES z 13. júla 2009 o maximálnej konštrukčnej rýchlosti a nákladných plošinách pre kolesové poľnohospodárske alebo lesné traktory, 
- Smernica Európskeho parlamentu a Rady 2009/62/ES z 13. júla 2009 o mieste na inštalovanie zadnej registračnej tabuľky dvoj- alebo trojkolesových motorových vozidiel. 
 	O 	A 	V bode 4 časti III materiálu bol stav legislatívneho procesu upravený v súlade s pripomienkou. Body 12 až 15 časti III materiálu vypustené, keďže medzičasom došlo k ich notifikácii. 	
MDPT SR 	K časti II materiálu – nesplnené úlohy, tzv. „starý deficit“ 
1. bod 3, str. 3, Smernica Európskeho parlamentu a Rady 2006/38/ES, ktorou sa mení a dopĺňa smernica 1999/62/ES o poplatkoch za používanie určitej dopravnej infraštruktúry ťažkými nákladnými vozidlami 

Pripomienka zásadného charakteru: Európska komisia konanie o porušení Zmluvy o založení ES v štádiu formálneho oznámenia uzatvorila. Žiadame bod 3 vypustiť. 

2. bod 4 str.3, Smernica Rady 2006/103/ES z 20. novembra 2006, ktorou sa z dôvodu pristúpenia Bulharska a Rumunska upravujú určité smernice v oblasti dopravnej politiky: 

Pripomienka zásadného charakteru: Žiadame, aby v časti „Zodpovedný za za prijatie opatrení:“ bolo uvedené Ministerstvo vnútra SR a Ministerstvo financií SR. 

Zdôvodnenie pripomienky: MDPT SR notifikovalo zákon č. 188/2009 Z. z., ktorým sa mení a dopĺňa zákon č. 280/2006 Z. z. o povinnej základnej kvalifikácii a pravidelnom výcviku niektorých vodičov v znení zákona č. 653/2007 Z. z. a o zmene a doplnení niektorých zákonov dňa 13. 8. 2009. Na úplnú transpozíciu predmetnej smernice je však potrené, aby spolugestori Ministerstvo vnútra SR a Ministerstvo financií SR vykonali notifikáciu právnych predpisov, do ktorých by transponovali časti smernice Rady 2006/103/ES patriace do ich vecnej pôsobnosti. 
 	Z 	A 	Lehota na prebratie smernice 2006/38/ES uplynula 10. júna 2008, preto napriek zastaveniu konania zo strany Európskej komisie, je SR naďalej v omeškaní s jej prebratím. Preto jej vypustenie z materiálu nie je odôvodnené. Rezort po následnom prerokovaní od pripomienky ustúpil.. 
V bode 4 časti II materiálu doplnení medzi "zodpovedných za prijatie opatrení" spolugestori smernice 2006/103/ES - MV SR a MF SR v súlade s pripomienkou. 	
MS SR 	 
Zákonom č. 326/2007 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) a zákonom č. 85/2008Z. z., ktorým sa novelizuje zákon 326/2007 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon), bol odstránený transpozičný deficit k smerniciam č. 2000/43ES a č. 2000/78/ES.  	O 	A 	Časť IV materiálu obsahuje úplný výpočet všetkých konaní, ktoré Európska komisia začala voči Slovenskej republike podľa čl. 226 Zmluvy o založení Európskeho spoločenstva a ktoré k 31. júlu 2009 neboli ukončené. Uvedené konania nie je možné z materiálu vypustiť, pokiaľ nedôjde k ich oficiálnemu ukončeniu Európskou komisiou. Ak k takémuto aktu zo strany Európskej komisie dôjde, v nasledujúcom materiáli „Informácia o transpozičnom deficite“ sa už predmetné informácie neobjavia.